Foto: AP Photo / Wong Maye-E Xitoy hukumati tomonidan ushlangani aytilayotgan Interpol prezidenti Men Xunvey xalqaro tashkilot rahbari lavozimidan ketdi. “Bugun 7 oktabrda Interpolning Liondagi bosh kotibiyati janob Men Xunveyning Interpol prezidenti sifatida o‘z vakolatlarini zimmasidan soqit qilish haqidagi iltimosnomani oldi”, deyilgan xabarda. Unda tashkilot qoidalariga ko‘ra, Interpol prezidenti lavozimini katta vitse-prezident Kim Chon Yan egallashi ko‘rsatilgan. Interpolning yangi rahbari saylovlari tashkilot bosh assambleyasining BAAda 18-21 noyabrda o‘tadigan sessiyasi doirasida bo‘lib o‘tadi.